­ Духоўнае выхаванне павінна заўсёды быць фундаментам маральнага вобліку чалавека, ­ зазначыў І. Ганчарук. – Таму нам, царкве, адукацыі, ахове здароўя…, неабходна цесна супрацоўнічаць. Радуе, што ёсць ужо ў некаторых школах раёна факультатывы па духоўным выхаванні. Прыемна, што святароў запрашаюць на раённыя, школьныя мерапрыемствы. Хацелася б наладзіць штосьці і сумеснае. Напрыклад, можна правесці для школьнікаў, моладзі, ды і ўвогуле для ўсіх бярэзінцаў, веласіпедныя экскурсіі, марафоны па нашым раёне з наведваннем храмаў, капліц, паклонных крыжоў. Гэта і здаровы лад жыцця, і гістарычныя веды пра родныя мясціны, і духоўнае выхаванне.